CELEX: 62022CN0007
Language: hu
Date: 2022-01-04 00:00:00
Title: C-7/22. P. sz. ügy: A Törvényszék (harmadik tanács) T-147/17. sz., Anastassopoulos és társai kontra Tanács és Bizottság ügyben 2021. november 17-én hozott ítélete ellen az RQ által 2022. január 4-én benyújtott fellebbezés

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/27
            
         
      A Törvényszék (harmadik tanács) T-147/17. sz., Anastassopoulos és társai kontra Tanács és Bizottság ügyben 2021. november 17-én hozott ítélete ellen az RQ által 2022. január 4-én benyújtott fellebbezés
      (C-7/22. P. sz. ügy)
      (2022/C 119/35)
      Az eljárás nyelve: francia
      
         Felek
      
      
         Fellebbező: RQ (képviselők: M. Meng-Papantoni, H. Tagaras ügyvédek)
      
         A többi fél az eljárásban: az Európai Unió Tanácsa, Európai Bizottság
      
         A fellebbező kérelmei
      
      
                  —
               
               
                  A Bíróság adjon helyt a fellebbezésnek, és helyezze hatályon kívül a megtámadott ítéletet;
               
            
                  —
               
               
                  az eljárás további menetéről a jogszabályoknak megfelelően határozzon;
               
            
                  —
               
               
                  az alpereseket kötelezze a költségek viselésére.
               
            
         Jogalapok és fontosabb érvek
      
      Először is a fellebbező arra hivatkozik, hogy a Törvényszék a károkozó magatartást illetően elferdítette a keresetét.
      Másodszor, a fellebbező azt állítja, hogy a Törvényszék több alkalommal tévesen alkalmazta a jogot:
      Mindenekelőtt az Unió jogellenes magatartás miatti felelősségét illetően a Törvényszék megsértette a jogállamiság elveit és az Alapjogi Charta 47. cikkét, amikor úgy ítélte meg, hogy az eurócsoport cselekményei és mulasztásai semmiképpen nem alapozhatják meg az Unió jogellenes károkozásért való felelősségét. A Törvényszék az egyenlő bánásmód elvét is megsértette azzal, hogy úgy ítélte meg, hogy pusztán a később leírt kötvények természetes és jogi személyek általi megszerzése elegendő ahhoz, hogy azokat az ítélkezési gyakorlat értelmében vett azonos vagy hasonló helyzetben lévőnek lehessen tekinteni.
      Továbbá a Törvényszék az objektív felelősséggel kapcsolatban tévesen alkalmazta a jogot. Egyrészt a fellebbező szerint a Törvényszék tévesen zárta ki magának az objektív felelősségnek a fennállását. Másrészt pedig a Törvényszék tévesen alkalmazta a jogot a kár „rendkívüli” jellegének értékelése során.